
I
VISPĀRĪGA INFORMĀCIJA

1. Iepirkuma procedūras veids un piemērojamā metode:
1.1. Atklāts konkurss tiek rīkots, ievērojot Publisko iepirkumu likuma (turpmāk – PIL), 2017. gada 28. februāra Ministru kabineta noteikumu Nr. 107 “Iepirkumu procedūru un metu konkursu norises kārtība” (turpmāk – MK Noteikumi) un citu publisko iepirkumu regulējošo normatīvo aktu prasības.
1.2. Iepirkuma procedūras identifikācijas numurs: CVK 2026/04/AK.
1.3. Iepirkuma procedūras nosaukums: “Viedtālruņu ar mobilo internetu īstermiņa noma”.
1.4. Iepirkuma procedūras finansējuma avots – valsts budžets (100%).
2. Pasūtītājs: Centrālā vēlēšanu komisija, kas atrodas Smilšu ielā 4, Rīga, LV-1050.
3. Konkursa rīkotājs: Centrālā vēlēšanu komisija, kas atrodas Smilšu ielā 4, Rīga, LV-1050. 
4. Nodrošinājums: nav paredzēts.
5. Iepirkuma priekšmets un apjoms:
5.1. Iepirkumu priekšmets ir viedtālruņu (turpmāk - Prece) ar mobilo internetu īstermiņa noma, lietotāju apmācība un tehniskais atbalsts 2026. gada Saeimas vēlēšanām (turpmāk - Pakalpojums) saskaņā ar tehniskās specifikācijas prasībām (Pielikumus Nr. 2);
5.2. CPV kods: 64210000-1, Telefona un datu pārraides pakalpojumi;
5.3. Preces piegādes vieta: visā Latvijas Republikas teritorijā.
5.4. Pasūtītājs noteiktā paredzamā iepirkuma līgumu vērtība ir līdz EUR 434 650 (četri simti trīsdesmit četri tūkstoši seši simti piecdesmit euro) kopā, bez pievienotās vērtības nodokļa.
6. Pretendents var iesniegt tikai vienu piedāvājuma variantu par pilnu iepirkuma priekšmeta apjomu.
7. Piedāvājuma izvēles kritērijs: nolikuma prasībām un tehniskajai specifikācijai (Pielikums Nr. 2) atbilstošs piedāvājums ar zemāko cenu EUR bez PVN, t.i., finanšu piedāvājuma (Pielikums Nr. 4) viszemāko kopējo summu EUR (bez PVN).
8. Līguma darbības termiņš un samaksas noteikumi: saskaņā ar tehniskās specifikācijas noteikumiem.

II
PRETENDENTU KVALIFIKĀCIJAS PRASĪBAS, 
IESNIEDZAMIE DOKUMENTI, PĀRBAUDE UN NORAIDĪŠANA
9. Kvalifikācijas prasības: 
9.1. Uz Pretendentu nedrīkst attiekties Publisko iepirkumu likuma 42. panta otrās daļas 1.,2.,3., 4., 5., 6., 7., 10., 11., 12., 13. un 14. punktā minētie pretendenta izslēgšanas iemesli. 
Publisko iepirkumu likuma 42. panta otrās daļas minētie izslēgšanas iemesli attiecas arī uz jebkuru no šādām personām: 
1) uz personālsabiedrības biedru, ja pretendents ir personālsabiedrība; 
2) uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām; 
3) uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro; 
4) Publisko iepirkumu likuma 42. panta otrās daļas 1., 2. un 3. punkts — uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē; 
5) Publisko iepirkumu likuma 42. panta otrās daļas 1., 2. un 11. punkts — pretendenta patieso labuma guvēju.
9.2. Attiecībā uz Pretendentu, kuram saskaņā ar iepirkuma nolikumā noteikto būtu piešķiramas iepirkuma līguma slēgšanas tiesības, tiks veikta pārbaude par Starptautisko un Latvijas Republikas nacionālo sankciju likuma 11.¹ panta pirmās daļas piemērošanu.
9.3. Attiecībā uz Pretendentu, kuram saskaņā ar Iepirkuma nolikumā noteikto būtu piešķiramas Iepirkuma līguma slēgšanas tiesības, tiks veikta pārbaude vai Pretendents atbilst Ministru Kabineta 06.07.2021. noteikumos Nr.508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” un Ministru Kabineta 25.06.2025. noteikumos Nr.397 “Minimālās kiberdrošības prasības” izvirzītajām prasībām.
9.4. Uz Pretendentu nedrīkst attiekties Eiropas Savienības Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punktā noteiktie līgumu slēgšanas ierobežojumi.
9.5. Pretendents ir reģistrēts LR normatīvajos aktos noteiktajos gadījumos un kārtībā vai ārvalstīs un atbilst šādām prasībām:
9.5.1. ir reģistrēts NATO, Eiropas Savienības vai EBTA dalībvalstī vai NATO Indijas un Klusā okeāna reģiona sadarbības valstī (IP4 valsts) atbilstoši attiecīgās valsts normatīvo aktu prasībām, 
9.5.2. tā valde un padome sastāv no fiziskām personām, kuras ir NATO, Eiropas Savienības vai EBTA dalībvalstu vai IP4 valstu pilsoņi;
9.5.3. tā patiesais labuma guvējs ir NATO, Eiropas Savienības vai EBTA dalībvalsts vai IP4 valsts pilsonis (ja saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu patieso labuma guvēju ir iespējams noskaidrot).
9.6. Pasūtītājam un Pretendentam ir saistošas Nacionālās kiberdrošības likuma un Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” nosacījumi (4.nodaļas prasības attiecībā uz IKT ārpakalpojumu). Ja iepirkuma līguma slēgšanas tiesības iepirkumā tiks piešķirtas piegādātāju apvienībai, pirms iepirkuma līguma slēgšanas piegādātāju apvienība iesniedz Pasūtītājam sabiedrības līgumu, kurā noteikts pilnvarojums galvenajam dalībniekam pārstāvēt piegādātāju apvienību Līguma izpildē un dalībnieku vārdā parakstīt dokumentus. Sabiedrības līgumā obligāti ir jānorāda, kādas personas ir apvienojušās piegādātāju apvienībā un katra piegādātāju apvienības dalībnieka veicamo darbu apjomu.
9.7. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 
9.8. [bookmark: _Ref138125777][bookmark: _Ref156204876][bookmark: _Ref198103160][bookmark: _Ref138125786]Pretendents ir piedāvāto viedtālruņu ražotāja autorizēts pārstāvis vai ražotāja sadarbības partneris ar tiesībām rīkoties ar tā preci saskaņā ar tehniskās specifikācijas prasībām, veikt viedtālruņu garantijas laikā tehniskās apkopes un remontu.

10. Kvalifikācijas dokumenti:
10.1. Pretendentam jāiesniedz piedāvātās preces ražotāja izsniegts dokuments, kas apliecina, ka Pretendents ir piedāvātās preces ražotāja pilnvarots/autorizēts pārstāvis vai arī ka Pretendenta iesniegtā dokumenta izsniedzējs ir piedāvātās preces ražotāja pilnvarots/autorizēts pārstāvis ar pārpilnvarojuma tiesībām (piemēram, reģionālais pārstāvis). (Autorizācijas dokumentam jābūt izsniegtam līdz piedāvājuma iesniegšanas dienai).

